laion/Wikipedia-Exotic huggingface dataset:
יוצאים לטיול עם חתול תעלול

יוצאים לטיול עם חתול תעלול (באנגלית: !The Cat in the Hat Knows a Lot About That) היא סדרת טלוויזיה מונפשת אמריקאית-בריטית-קנדית, המבוססת על הספר "חתול תעלול" מאת דוקטור סוס. הסדרה שודרה לראשונה ב-7 באוגוסט 2010 בערוץ Treehouse TV בקנדה, וב-PBS Kids בארצות הברית. בישראל הסדרה שודרה בשנת 2010 בערוץ הופ!, ובשידורים חוזרים בערוץ WIZ! מאז 2017. לסדרה הופקו 3 עונות ו-80 פרקים באורך 30 דקות. הסדרה עוקבת אחר חתול תעלול, אשר מביא את הילדים השכנים ניר וטלי, הדג ודבר "1" וגם "2" אל מגוון הרפתקאות במכונה המעופפת שלו. כל הרפתקה מביאה את השאלה שניר וטלי רוצים לדעת בתחילת כל פרק. חתול תעלול (The Cat in the Hat) - חתול אנושי, הרפתקן ובעל ידע רב. הוא אוהב לחקור את העולם בעזרתם של ניר וטלי. הוא מדבר בשפת החרוזים כמו בספרים של ד"ר סוס. ניר (Nick) - שכן וחבר טוב של טלי. הוא לובש סוודר כתום, מכנסיים כחולים ונועל נעליים אפורות. טלי (Sally) - שכנה וחברה טובה של ניר. היא חובשת קשת בצבע ורוד ולובשת חולצה ומכנסיים לבנים וורודים. דג (Fish) - דג המבוסס על הדג בספר חתול תעלול. נוהג לצאת להרפתקאות עם החתול, ניר וטלי. בניגוד לדג שבסיפור ששייך לניר וטלי, הדג שייך לחתול תעלול והוא בצבע אדום. דבר "1" וגם "2" (Thing One and Thing Two) - שני עוזריו של חתול תעלול, מדברים בג'יבריש. אמא (Mother) - אמם של ניר וטלי. כאשר ניר וטלי מבקשים ממנה לצאת להרפתקה עם החתול היא מרשה להם. הדיבוב העברי בוים על ידי אורנה כץ, אלן אזגי וחיים אדן, והופק על ידי יעל אללוף ויונית עוזרי מנחם. אתר האינטרנט הרשמי של יוצאים לטיול עם חתול תעלול (באנגלית) "יוצאים לטיול עם חתול תעלול", במסד הנתונים הקולנועיים IMDb (באנגלית) "יוצאים לטיול עם חתול תעלול", באתר נטפליקס "יוצאים לטיול עם חתול תעלול", באתר Rotten Tomatoes (באנגלית) "יוצאים לטיול עם חתול תעלול", במסד הנתונים הקולנועיים KinoPoisk (ברוסית) יוצאים לטיול עם חתול תעלול, במיזם "אישים" לתיעוד היצירה הישראלית חתול תעלול יודע הכל על מחנאות, במיזם "אישים" לתיעוד היצירה הישראלית חתול תעלול יודע הכל על החלל, במיזם "אישים" לתיעוד היצירה הישראלית
גביע הערוץ הראשון בהחלקה על הקרח (רוסיה)

גביע הערוץ הראשון הרוסי בהחלקה על הקרח (ברוסית: Кубок первого канала по фигурному катанию) הוא טורניר החלקה על הקרח שהושק בפברואר 2021. פדרציית ההחלקה הרוסית והערוץ הראשון הרוסי הציגו בפברואר 2021 טורניר קבוצתי ייחודי בהשתתפות כל כוכבי ההחלקה הרוסיים, שנערך בין ה-5 ל-7 בפברואר במגה-ספורט ארנה במוסקבה. שתי נבחרות לקחו חלק בטורניר. אלינה זגיטובה ויבגניה מדבדבה שימשו כקפטניות שתי הנבחרות שהתמודדו. קרן הפרס עמדה על 10 מיליון רובל רוסי. חרף מגפת הקורונה ברוסיה, התחרות נערכה בשנת 2021 בנוכחות צופים והועברה בשידור חי בערוץ הראשון. הטורניר הראשון נערך בפברואר 2021 ובו השתתפו מחליקים רוסיים על הקרח, גברים ונשים שהתפצלו למספר נבחרות של גברים מול נשים. בטורניר השתתפו מיטב המחליקים הרוסיים שהשתתפו באליפויות רוסיה, אליפויות אירופה ובאליפויות עולם. בטורניר השתתפו: הרקדנים על הקרח: ג'ונתן גוריירו, אנאבל מורוזובה, אנדריי באגין, אנסטסיה סקופצובה, קיריל אלשין, אלכסנדרה סטפאנובה, איוואן בוקין, יליזבטה חודאיברדייבה, יגור באזין, סופיה שבצ'נקו ויגור ירמנקו. המחליקים: דמיטרי אלייב, מקאר איגנטוב, מיכאיל קוליאדה, מארק קונדראטיוק, אנדריי מוזאלב, אלכסנדר סמארין. מחליקי הזוגות: אלכסנדרה בויקובה, דמיטרי קוזלובסקי, אנסטסיה מישינה, אלכסנדר גליאמוב, דאריה פאבליוצ'נקו, דניס חודיקין, ולדימיר מורוזוב ויבגניה טראסובה. המחליקות: קמילה ואלייבה, אלכסנדרה טרוסובה, יליזבטה טוקטאמישבה, דאריה אוסאצ'בה, אנה שצ'רבאקובה, מאיה חרומיך בטורניר 2021 ניצחה נבחרתה של אלינה זגיטובה. אתר האינטרנט הרשמי של גביע הערוץ הראשון 2021 (ברוסית) Кубок первого канала по фигурному катанию Триумф Валиевой и Щербаковой: команда Загитовой обыграла Медведеву ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
לימור מויאל

לימור מויאל (נולדה ב-4 באוקטובר 1973) היא פובליציסטית, סופרת, אקטיביסטית פוליטית ופעילת שמאל. מויאל כותבת לעיתון הארץ ולמדור הבלוגים של זמן ישראל. היא דוקטורנטית לפרשנות ותרבות באוניברסיטת בר-אילן וחוקרת היבטים של שפה בכינון עצמי מיני. מויאל נולדה ב-4 באוקטובר 1973 בתל אביב. בגיל צעיר התעסקה בכתיבה והייתה מעורבת בפעילות פוליטית כאקטיביסטית. מויאל הוציאה לאור שני רומנים הומוסקסואליים פסיכוריאליסטיים, והיא חלוצה של ז'אנר זה בשפה העברית. ספר הביכורים שלה "מרכבות באיילון", שיצא לאור ב-2015, היה לרב מכר ותרם למעמד הספרות הלהט"בית בישראל. את הרומן כתבה במסגרת פעילותה למען זכויות להט"ב. הספר תורגם לאנגלית ולצרפתית. ספרה השני, "הזיפים של לזרוס" יצא לאור ב-2016. מויאל מוכרת כאושיית טוויטר פוליטית. לחשבון הטוויטר שלה אלפי עוקבים. את הפעילות שלה בתחום המחאות נגד בנימין נתניהו היא מרכזת בעיקר בטוויטר, בכתיבה ביקורתית ובהופעות מזדמנות בתקשורת. כמו כן הקימה ב-2020 את תנועת "הדמוקרטים" שעוסקת בעיתונות אלטרנטיבית תוך קידום עקרונות סוציו-ליברליים. לימור נשואה לאבי מויאל ואם לארבעה. מרכבות באיילון, הוצאת גוונים, 2015 הזיפים של לזרוס, הוצאת פנדורה, 2016 מדיה וקבצים בנושא לימור מויאל בוויקישיתוף אתר האינטרנט הרשמי של לימור מויאל לימור מויאל, ברשת החברתית אקס (טוויטר) משכן הנשיא זה לא מעשיהו, באתר הארץ, 30 במאי 2020 לימור מויאל, מילה של סמלת בדימוס: בני וגבי - הקרב נגמר, באתר זמן ישראל, 29 ביוני 2020 מס הכנסה שלום, גם אני רוצה פטור כמו ביבי, באתר הארץ, 8 ביוני 2020 אסור להצביע להם שוב (וזו לא נקמה), באתר הארץ, 7 בינואר 2021 סער סולל לנתניהו את הדרך לנשיאות, באתר הארץ, 26 בינואר 2021 לימור מויאל בפודקאסט "אזרח בתפקיד" 30 באוגוסט 2023 קצת עליי, באתר לימור מויאל לימור מויאל, ברשת החברתית אקס (טוויטר) https://www.zman.co.il/writer/8905/ דפנה לוי, הסקס מתחיל רק בעמ' 118, באתר לאישה, ‏13.10.16 מרכבות באיילון באתר הספרייה הלאומית מרכבות באיילון - לימור מויאל, באתר www.e-vrit.co.il מן העיתונות – לימור מויאל מאיה נחום שחל, "גייז זה דרמה", באתר כלכליסט, 30 ביוני 2016 Limor Moyal, www.amazon.com (באנגלית אמריקאית) הזיפים של לזרוס - לימור מויאל, באתר www.e-vrit.co.il https://twitter.com/democratimorg, Twitter
AlSaudiah

השם הערבי السعودية, שפורסם בשם AlSaudiah, הוא תחום של קוד מדינה בינלאומי בערב הסעודית. הדומיין ברמה העליונה הותקן ב-DNS ב-5 במאי 2010. הוא היה בין התחומים הראשונים ברמה העליונה הלא-לטינית שיצאו לשידור חי אי פעם. ארגונים ממשלתיים הצליחו לרשום את שם הדומיין לראשונה בין התאריכים 31 במאי 2010 עד 12 ביולי 2010, ואחריו השקה ציבורית כעבור כמה חודשים. עד שנת 2013 נרשמו 1,939 שמות דומיין של AlSaudiah. רק אנשים או גופים הקשורים לסעודיה יכולים להירשם לתחום.[דרוש מקור] הדומיין ברמה העליונה מנוהל על ידי מרכז המידע לרשת הסעודית (SaudiNIC). שם ה-ASCII של תחום זה במערכת שמות הדומיינים הוא xn - mgberp4a5d4ar, המתקבל על ידי יישום הכללים הבינלאומיים לשמות דומיין ביישומים (IDNA) לתרגום ייצוג היוניקוד. לערב הסעודית מוקצית גם סיומת האינטרנט .sa. מרכז המידע ברשת הסעודית .sa 'Historic' day as first non-latin web addresses go live, BBC, 6 May 2010. Zee. "Monumental Day For the Internet as First Non-Latin Domain Names Go Live". Thenextweb.com. נבדק ב-23 בדצמבר 2019. {{cite web}}: (עזרה) "World report on Internationalised Domain Names" (PDF). Intgovforum.org. 2014. נבדק ב-23 בדצמבר 2019. {{cite web}}: (עזרה) ערך זה הוא קצרמר בנושא סיומות אינטרנט ובנושא ערב הסעודית. אתם מוזמנים לתרום לוויקיפדיה ולהרחיב אותו.
רוריימה

רוריימה (בפורטוגזית: Roraima) היא המדינה הצפונית ביותר בברזיל. היא גובלת במדינות פארה ואמאזונס השייכות לברזיל בדרום, ובוונצואלה וגיאנה בצפון. רוריימה היא המדינה דלילת האוכלוסין ביותר בברזיל. האקלים ברוריימה הוא טרופי, עם טמפרטורה ממוצעת של 26 מעלות צלזיוס. רוב המדינה ממוקמת ביער האמזונאס, עם רצועה קצרה של סוואנה במזרח. המדינה עשירה במרבצי מחצבים - במיוחד זהב, יהלומים, קסיטריט, בוקסיט ונחושת, אשר בעטיים יש עימותים רבים בין שלטונות ברזיל והתושבים הילידים המקומיים, במיוחד בני שבט הינומאמי. הפארק הלאומי של יער רוריימה ממוקם בסביבות אחד ההרים הגבוהים בברזיל, הר רוריימה טפוי שפסגתו מגיעה לגובה 2,810 מטרים. ב-1943 הכריז הממשל הפדרלי על חלוקת האזור ממדינת אמאזונס. השטח נקרא בהתחלה ריו ברנקו על שם הנהר הראשי באזור, וב-1962 השם שונה ל"רוריימה". ב-1988 היא הפכה למדינה. שם המדינה נלקח מהר רוריימה, ששמו בא לו מהמילים בשפת הפמון "רורוי" ("סיאן") ו-""מה" ("גדול"). הכחול בדגל מסמל את השמיים והאוויר הנקי של רוריימה, הרצועה הלבנה מסמלת שלום, והירוק בצד ימין מסמל את היערות והשדות. הכוכב מסמל את המדינה בדגל הלאומי של ברזיל, הצהוב בכוכב מסמל את המחצבים של המדינה. הפס האדום שבתחתית הדגל מסמל את קו המשווה, שחוצה את המדינה. הדגל עוצב על ידי האמן מאריו בארטו, ואומץ לפי חוק ב-14 ביוני 1996. מדיה וקבצים בנושא רוריימה בוויקישיתוף אתר האינטרנט הרשמי של רוריימה רוריימה, באתר אנציקלופדיה בריטניקה (באנגלית)
מישור קאר

מישור קאר (באנגלית: Kar Plateau) הוא מישור, המכוסה ברובו שלג, באזור חוף סקוט של ארץ ויקטוריה, שבאנטארקטיקה. בצידו הדרומי של המישור מצויים מצוקי קאפן - מצוקי סלע תלולים כמעט אנכיים. המישור מצוי ממערב לנמל גרניט, צפונית לשפכו של קרחון מקאי. המישור מתנשא בשיפוי מתון, לכיוון צפון-מערב, לעבר הר מרסטון. גובהו של המישור 672 מטרים מעל פני הים. המישור מופה לראשונה על ידי המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913. משלחת נמרוד נתנה למישור את שמו. "קאר" היא מילה בטורקית שמשמעותה שלג. מישור קאר באתר הסקר הגאולוגי של ארצות הברית מישור קאר באתר הגאזט האנטארקטי של ממשלת ניו זילנד מישור קאר באתר הגאזט האנטארקטי המשווה SCAR של ממשלת אוסטרליה תצלומי מישור קאר תחזית מזג אוויר עדכנית עבור מישור קאר מידע גאוגרפי והיסטורי מידע גאוגרפי
פייג' אוהרה

פייג' אוהרה (באנגלית: Paige O'Hara; נולדה ב-10 במאי 1956) היא שחקנית וזמרת אמריקאית. אוהרה נולדה בשם דונה פייג' הלמינטולר (Donna Paige Helmintoller) בפורט לודרדייל, אמה ממוצא אירי ולאביה שורשים אירים, בריטים, הולנדים וגרמנים. היא החלה להתעניין במשחק בגיל ארבע ולמדה בבית ספר לאמנויות, היא הופיעה בתיאטרון ילדים בעירה. ב-1983 הופיעה לראשונה בברודוויי במחזמר "ספינת השעשועים", ב-1989 הופיעה באותו תפקיד בתיאטרון ביוסטון, אחרי כן הופיעה גם במחזמר "אוקלהומה!" וב-1995 שיחקה ב"עלובי החיים". היא דיבבה את "בל" בסרט "היפה והחיה" של דיסני, הסרט היה מועמד למספר פרסי אוסקר והיא הופיעה בטקס של אותה שנה. היא ביצעה את התפקיד גם בסרטי ההמשך, "היפה והחיה 2: חורף קסום" ו"היפה והחיה: עולמה הקסום של בל", וכמו כן גם בסרט "ראלף שובר את האינטרנט". היא שיחקה תפקיד קטן בסרט "מכושפת". היא הייתה נשואה לשחקן מייקל פיונטק. מדיה וקבצים בנושא פייג' אוהרה בוויקישיתוף אתר האינטרנט הרשמי של פייג' אוהרה פייג' אוהרה, במסד הנתונים הקולנועיים IMDb (באנגלית) פייג' אוהרה, באתר AllMovie (באנגלית) פייג' אוהרה, באתר אפל מיוזיק (באנגלית) פייג' אוהרה, באתר ספוטיפיי פייג' אוהרה, באתר MusicBrainz (באנגלית) פייג' אוהרה, באתר Yandex.Music (ברוסית) פייג' אוהרה, באתר Discogs (באנגלית)
ברנדנבורג (עיר)

ברנדנבורג על נהר האפל (בגרמנית: Brandenburg an der Havel) היא עיר במדינת ברנדנבורג בגרמניה. נכון לסוף שנת 2021, אוכלוסיית העיר עומדת על 72,461 תושבים. ברנדנבורג על נהר ההָאפֶל נמצאת במערב מדינת ברנדנבורג כ-70 ק"מ ממערב לברלין, והיא שוכנת על הנהר האפל, בין פוטסדאם למגדבורג. האזור משופע ביערות ומשובץ באגמים. באזור העיר ברנדנבורג נמצאות שמורות טבע ואזורים מוגנים רבים, והעיר עצמה נמצאת באמצע שמורת הטבע Westhavelland. משנת 1806 ועד 1808 נשלטה העיר על ידי כוחות צרפתיים. בזמן המהפכה של 1848 הועברה האספה הלאומית של פרוסיה לעיר עד לפיזורה בדצמבר 1848. בשנת 1830 מנתה העיר 13,538 תושבים, ובשנת 1846 חוברה העיר במסילות רכבת לברלין ולמגדבורג, ולאחר מכן גם לערים אחרות. ב-1897 נסעה בה רכבת קלה הנמשכת באמצעות סוסים. עקב התיעוש הוכפלה אוכלוסיית העיר בעשור האחרון של המאה ה-19, והיא מנתה 51 אלף איש. בתחילת המאה ה-20 נודעה העיר בתעשיית המתכת והטקסטיל שלה, שאמנם בזמן המשבר הכלכלי העולמי הגיעה לפשיטת רגל. עם עליית הנאצים לשלטון גדלה חשיבות העיר עקב תעשיית הברזל שלה, וב-1935 החל בה ייצור מכוניות אופל. בברנדנבורג שכן ברנדנבורג-גרדן, אחד ממחנות הריכוז הראשונים, שהיה מחנה מעצר ובית כלא למתנגדי המשטר. יותר מ-10,000 אסירים מצאו בו את מותם, עד ששוחרר על ידי הסובייטים ב-27 באפריל 1945. בזמן מלחמת העולם השנייה בשנים 1944 ו-1945 נהרסו בהפצצות ובקרבות קרקע 15 אחוז מבתי העיר ו-70 אחוז ממבני התעשייה שבה. לאחר המלחמה נמצאה ברנדנבורג בגרמניה המזרחית. שנות ה-50 היו שנים של התחלה מחדש. בניין העיר התאפיין בהקמת תעשייה כבדה. מספר התושבים טיפס והגיע ל-95 אלף תושבים. לאחר איחוד גרמניה הופרטה התעשייה ומפעלים רבים נסגרו, דבר שהוביל לאבטלה גבוהה ולהגירת תושבים מהעיר. רוב האוכלוסייה היא נוצרית פרוטסטנטית ומיעוטה קתולית. מזה שנים מספר יש בעיר שוב קהילה יהודית קטנה. צרפת איברי-סיר-סן, צרפת גרמניה קייזרסלאוטרן, גרמניה רוסיה מגניטוגורסק, רוסיה מדיה וקבצים בנושא ברנדנבורג בוויקישיתוף אתר האינטרנט הרשמי של ברנדנבורג (בגרמנית ובאנגלית) ברנדנבורג על נהר האבל (גרמניה), דף שער בספרייה הלאומית
נטוורק רייל

נטוורק רייל היא חברה ממשלתית וזרוע של משרד התחבורה של הממלכה המאוחדת האחראית לתפעול, הפעלה וניהול הרוב הגדול של התחבורה המסילתית בבריטניה. החברה אחראית לתשתיות מערכת הרכבות ובבעלותה כלל התשתיות ותחנות הרכבת בבריטניה, היא אינה אחראית לשינוע נוסעים ומטען ומלבד 20 תחנות רכבת מרכזיות, גם אינה מפעילה בפועל את תחנות הרכבת עצמן. האחריות לניהול רוב התחנות, קווי הנוסעים וקווי המטען נתונים בידי מפעילות פרטיות הנקראות חברות הפעלת רכבות (בר"ת TOC) אשר מנהלות קווי נוסעים ומטען ומחזיקות ציי רכבות וקרונות למטרה זו. סך הכל אמונה החברה על ניהול ותחזוקה של למעלה ל-32,000 ק"מ של מסילות ברזל באנגליה, סקוטלנד וויילס, כ-30,000 גשרים ומנהרות, בנוסף לניהול 20 תחנות הרכבת המרכזיות והעמוסות בבריטניה. בשנת 2024 תוחלף על ידי רכבות הממלכה המאוחדת. יסודות נטוורק רייל נמצאים במאמץ לאחד את המספר הרב של חברות רכבת פרטיות שהפתחתו והתנהלו בנפרד במהלך המאה ה-19. בשנת 1921 לאחר הניסיון של ממשלת בריטניה בניהול תחבורת הרכבות במהלך מלחמת העולם הראשונה, נחקק "חוק הרכבות" (או חוק הקיבוץ), אשר איחד את כ-120 חברות הרכבת הפרטיות לכדי ארבע חברות בלבד. ארבעת החברות שנודעו בתור "ארבעת הגדולות" היו: מסילת הרכבת המערבית הגדולה (GWR), מסילת הרכבת לולנד, מידלנד וסקוטיש (LMS), מסילת הרכבת לונדון וצפון מזרח (LNER), ומסילת הרכבת הדרומית (SR). כל אחת מהחברות ירשה את המסילות, התחנות והתשתיות של החברות שהתמזגו לתוכה וכל אחת ניהלה אזור גאוגרפי נפרד. לאחר מלחמת העולם השנייה עם עליית ממשלת הלייבור לשלטון, הולאמו חברות הרכבת בבריטניה לכדי החברה הממשלתית בריטיש רייל (British Rail) בחוק התחבורה של 1947. לצד בריטיש רייל הוקמה חברת ריילטרק (Railtrack) אשר קיבלה את האחריות לתחזוקה וניהול תשתיות הרכבת. במשך כחמישים שנים, חברת בריטיש רייל הממשלתית ניהלה את כלל קווי ברכבת והתחנות כאשר חברת ריילטרק תחזקה את כלל התשתיות. בשנת 1994 הופרטה חזרה מערכת הרכבות בבריטניה והאחריות על ניהול קווי הרכבת הועברה לחברות ניהול רכבת פרטיות על בסיס מכרזים קצובים בזמן, בעוד חברת ריילטרק המשיכה לשמש חברה פרטית לתחזוקת תשתיות הרכבת וניהול פיתוח והרחבות על בסיס צרכים לאומיים. תהליך הפרטת בריטיש רייל הושלם ב-1997 וב-2002 נסגרה גם חברת ריילטרק, בין היתר משום בעיות תקציב שהובילו לבעיות תחזוקה לאורך תשתית המסילות ותאונת הרכבת בהטפילד שגרמה למותם של ארבעה נוסעים באוקטובר 2000 וגררה עניין תקשורתי סביב הכשלים של ריילטרק. באוקטובר 2002 הוקמה חברת נטוורק רייל בתור חברה ממשלתית אשר לקחה את רוב תחומי האחריות של ריילטרק, זו נרכשה על ידי נטוורק רייל והפכה לחברת בת שלה בשם "חברת התשתיות נטוורק רייל". נטוורק רייל הוקמה מתוך רצון למנוע כשלים בתשתיות הרכבת ולעקוב מקרוב אחר תקינותם, בנוסף היא משמשת גוף לתכנון וביצוע פרויקטים לאומיים בתשתיות בהתאם לתכנון לאומי אסטרטגי. נטוורק רייל מחזיקה בבעלותה את כלל תחנות הרכבת בבריטניה, אך אינה מנהלת אותן בפועל, האחריות לניהול רוב התחנות נופלת על החברות הפרטיות המנהלות את קווי הרכבת האזורים השונים. יוצאים מכלל זה הן 20 תחנות רכבת ברחבי בריטניה המופעלות באופן ישיר על ידי נטוורק רייל, עשר מהן במרכז לונדון ועשר נוספות פזורות בערים מרכזיות במדינה. אתר האינטרנט הרשמי של נטוורק רייל (באנגלית בריטית) נטוורק רייל, ברשת החברתית פייסבוק נטוורק רייל, ברשת החברתית אקס (טוויטר) נטוורק רייל, ברשת החברתית אינסטגרם נטוורק רייל, ברשת החברתית LinkedIn נטוורק רייל, סרטונים בערוץ היוטיוב דו"ח תפעול שנתי (2020), מתוך אתר נטוורק רייל. מתוך עמוד אודות, אתר נטוורק רייל.
משה בר-עם

משה בר-עם (נולד ב-1960) הוא משפטן ישראלי, המכהן כשופט בית המשפט המחוזי בירושלים מאז אוגוסט 2012. בר-עם נמנה בין חברי המותב במשפט נתניהו, לצד רבקה פרידמן-פלדמן ועודד שחם. בר-עם נולד בישראל בשנת 1960 כמשה בן-חמו. ב-1978 השלים את לימודיו התיכוניים בבית הספר התיכון ע"ש דנמרק השוכן בשכונת גוננים שבירושלים. לאחר מכן התגייס לצה"ל, שם שירת עד 1982 כקצין. לאחר תום שירותו הצבאי, ב-1990, בר-עם קיבל תואר ראשון במשפטים מהאוניברסיטה העברית בירושלים, ובנובמבר 1991 הוסמך לעורך דין. בשנים 1991–1994 עבד כעו"ד שכיר, ואז בין השנים 1994 עד 1998 החל לעבוד כעורך דין עצמאי. במהלך תקופה זו נסע בר-עם לארצות הברית ללימודי מנהל ציבורי באוניברסיטת קלארק (אנ') השוכנת בווסטר שבמסצ'וסטס. באוגוסט 1998 נבחר לכהונה כרשם בית משפט השלום בבאר שבע, וכעבור שנתיים — באוגוסט 2000 — החל לכהן כשופט בית משפט השלום במחוז הדרום. ב-2006 השלים בר-עם בהצטיינות לימודי תואר שני במשפטים באוניברסיטת חיפה. בחודש מאי 2011 מונה בר-עם לכהונת שופט בפועל ורשם בית המשפט המחוזי ירושלים. כשופט, עסק מעט בתיקי שחיתות או בתיקים כלכליים, אך נחשב מומחה בתיקים פליליים של פשיעה חמורה, כשהבולט בהם הוא פרשת רצח נועה אייל במהלכה הורשע דניאל נחמני 21 שנים לאחר המקרה. באותה שנה דן בר-עם בתביעת הדיבה על סך 3.5 מיליון השקלים שהגישו בנימין ושרה נתניהו נגד חדשות עשר והעיתונאי רביב דרוקר, עקב תחקיר "ביבי טורס". באוגוסט 2012 מונה לשופט בבית המשפט המחוזי בירושלים. בפברואר 2020 נבחר לאחד משלושת השופטים שידונו במשפטו של ראש ממשלת ישראל בנימין נתניהו והנאשמים האחרים, נוני מוזס ושאול אלוביץ'. משה בר-עם, באתר הרשות השופטת שלמה פיוטרקובסקי, ‏הרכב השופטים נקבע והוא לא טוב לנתניהו, בעיתון מקור ראשון, 12 בפברואר 2020 מרדכי גילת | פרשנות, השופטים במשפט נתניהו: לא כוס התה של הנאשמים, באתר כאן – תאגיד השידור הישראלי, 12 בפברואר 2020 תמר אלמוג וצח שפיצן, נקבע הרכב השופטים שידון בתיקי נתניהו, באתר כאן – תאגיד השידור הישראלי, 12 בפברואר 2020 יאיר אלטמן, פורסם הרכב השופטים במשפט ראש הממשלה בנימין נתניהו, באתר ישראל היום, 12 בפברואר 2020 משה בר-עם, באתר הרשות השופטת ענת רואה ו-ynet, נקבע ההרכב שידון בתיקי נתניהו: השופטת מתיק אולמרט והשופט מתיק הנגבי, באתר כלכליסט, 12 בפברואר 2020 נטעאל בנדל, השופטים שידונו בתיקי נתניהו: רבקה פרידמן-פלדמן, משה בר-עם ועודד שחם, באתר הארץ, 12 בפברואר 2020 אבישי גרינצייג, ‏ההרכב נקבע: אלה השופטים שיכריעו בתיק של ראש הממשלה נתניהו, באתר גלובס, 12 בפברואר 2020 יובל יועז, ‏השופט עודד שחם מבימ"ש השלום בירושלים קודם למחוזי, באתר גלובס, 16 ביוני 2012 טובה צימוקי ויעל פרידסון, משפט נתניהו: 3 השופטים שידונו בתיקי ראש הממשלה, באתר ynet, 12 בפברואר 2020
מצוקי קאפן

מצוקי קאפן (באנגלית: The Kappen Cliffs) הם מצוקי סלע תלולים היוצרים את הקצה הדרומי של מישור קאר באזור חוף סקוט של ארץ ויקטוריה, שבאנטארקטיקה. אורכם של המצוקים 10 קילומטרים; המצוקים מתנשאים לגובה של 600 מטרים מעל פני הים. שמם של המצוקים ניתן להם בשנת 1999 על ידי הוועדה הגאוגרפית של ניו זילנד. המצוקים נקראו על שמו של פרופסור לודגר קאפן (Ludger Kappen), מאוניברסיטת קיל, שבגרמניה, שערך מחקר אקולוגי ופיזיולוגי מקיף של חזזיות באזור כף ג'יאולוג'י. מצוקי קאפן באתר הסקר הגאולוגי של ארצות הברית מצוקי קאפן באתר הגאזט הגאוגרפי של ממשלת ניו זילנד מצוקי קאפן באתר הגאזט האנטארקטי של ממשלת אוסטרליה מצוקי קאפן באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצוקי קאפן ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי
יתמות

המונח "יתום" מפנה לכאן. אם הכוונה למשמעות אחרת, ראו יתום (פירושונים). יתום הוא אדם שהוריו נפטרו. השימוש המקובל במושג זה מתייחס למי שהתייתם קודם שהגיע לבגרות, משום שזהו מצב חריג, העלול ליצור בעיות ליתום. יתומים מהווים בדרך כלל דוגמה לחלק הנצרך בחברה בגלל שהחוסר באב ואם מובילים במקרים רבים למצב כלכלי קשה. כך גם ביהדות ישנם ציוויים רבים על הציבור שמחויב לדאוג ליתומים, דוגמת החיוב לדאוג ולשמח את יתומים בתוך שאר הנזקקים בחגי ישראל לפתרון הבעיות הכלכליות שיוצר מותו של ההורה נוהגים הורים רבים לערוך בחייהם ביטוח פנסיוני, המבטיח לילדיהם הכנסה חודשית עד הגעתם לבגרות. להורים רבים לא פחות אין ביטוח פנסיוני, מצב המעמיד את היתום בפני בעיות קיום שפתרונן מוטל על ההורה הנותר או על מדינת הרווחה. דמויות של ילדים יתומים נפוצות מאוד בספרות, בעיקר בספרי ילדים ובספרי פנטזיה. היעדר ההורים מאפשר דמויות עצמאיות החיות חיים מעניינים מלאי אירועים והרפתקאות, ללא מגבלות ופיקוח של הורים וללא התחייבויות למשפחה. הילדים חסרי ההורים חותרים ושואפים לגילויים של חיבה. הורים בדרך כלל הם בעלי ברית של ילדיהם ומושיטים להם עזרה בעת הצורך, היעדר הורים מגביר את הקשיים שהילדים נתקלים בהם. באופן מטאפורי היתומים יכולים לנסות להבין את עצמם על ידי מציאת שורשיהם המשפחתיים. לעיתים ההורים הם מיותרים לנושא העיקרי בסיפור, וכשהילד יתום פטור המחבר מלתאר את היחסים בינו לבין הוריו. אם הקשר בין ילד לאחד ההורים בסיפור הוא חשוב, מותו של ההורה השני מאפשר לסופר להתרכז בקשר יחיד. רבים מהיתומים בספרות הם חסרי בית ואסופים, סיפורם כולל חיפוש אחר הוריהם או קרובי משפחה אחרים. דוגמאות ליתומים בספרות : רבים מהילדים גיבורי ספריו של צ'ארלס דיקנס הם יתומים. אוליבר טוויסט נולד בבית מחסה לעניים ואמו מתה בלידתו, הוא אינו יודע את זהות הוריו ושמו ניתן לו על ידי האחראים על בית המחסה. אביו של דייוויד קופרפילד מת לפני שהוא נולד ואמו מתה בילדותו, כך שהוא נותר לבד ונתון לחסדי אביו החורג. נל הקטנה גיבורת הספר "בית ממכר עתיקות" יתומה אף היא וגדלה אצל סבא שלה. בספר "תקוות גדולות" מבקר הילד פיפ את קברי הוריו, והוא גדל אצל אחותו ובעלה. מוטל בן פייסי החזן גבור ספרו של שלום עליכם, האומר, "אשרי, יתום אני" הואיל ואנשים נמנעים מלהכותו כי אסור להכות יתום. הנסיכה הקטנה ספרה של פרנסס הודג'סון ברנט. טום סוייר והקלברי פין גיבורי ספריו של מארק טוויין. פוליאנה - יתומה הנשלחת לגור עם בני משפחה וגורמת שינויים בחייהם. האסופית (אן שרלי) - יתומה המאומצת בטעות על ידי אח ואחות מבוגרים. הארי פוטר גיבור ספריה של ג'יי קיי רולינג. באין משפחה מאת הסופר הצרפתי הקטור מלו. ג'יין אייר - יתומה הגרה אצל דודתה וילדיה המתנכלים לה. הילדה ג'רושה מהספר אבא ארך רגליים מאת ג'ין ובסטר. יתומי בודלר מסדרת סדרה של צרות מאת דניאל הנדלר. ברוס ויין, זהותו הסודית של באטמן, נהפך ליתום בעודו ילד כשהוריו נרצחו בידי חסר בית. כראמל - סיפורם של שלושה ילדים יתומים שגרים עם דודתם. בית יתומים קדיש יתום יתומים (הלכה) עינת דנון, ילדים של החיים: יתומים בספרים, באתר ynet, 1 באוקטובר 2014 תמר רותם, אין מבוגר אחראי, באתר הארץ, 26 בפברואר 2012 המצווה לשמוח ולשמח יתומים ושאר נזקקים בחגים בפניני הלכה מהרב אליעזר מלמד וְשָׂמַחְתָּ בְּחַגֶּךָ אַתָּה וּבִנְךָ וּבִתֶּךָ וְעַבְדְּךָ וַאֲמָתֶךָ וְהַלֵּוִי וְהַגֵּר וְהַיָּתוֹם וְהָאַלְמָנָה אֲשֶׁר בִּשְׁעָרֶיךָ. דברים טז יד
חלל (פירושונים)

מקור המילה חָלָל בשורש ח־ל־ל שמשמעותו הבסיסית היא ניקוב, יצירת חור (כמו בתואר "חלול" או בכלי הנגינה חליל). בהתאם, משמעויותיו השונות של חָלָל הן היעדר חומר (למשל בחלל החיצון או בחללים ריקים במבנה), פגיעה היוצרת חור (חללי מלחמה) או פגימה בשלמות (כמו "חלל כהונה", מי שקדושתו נפגמה). האם התכוונתם ל... החלל החיצון חלל (החלל החיצון) – המרחב הנמצא מחוץ לאטמוספירה של כדור הארץ ומשתרע על פני היקום חלל תקשורת – ספקית שירותי הלוויין הישראלית מנהלת תוכנית החלל – יחידה במפא"ת האחראית על פיתוח ויצור לוויינים ומשגרי לוויינים לצרכים ביטחוניים פיזיקה חלל - רִיק (וָאקוּם), מרחב בו אין חומר מרחב (פיזיקה) – ה"זירה" שבה מתרחשים כל האירועים הפיזיקליים ביקום אדריכלות חלל (אדריכלות) – המרחב הפרוש בין אלמנטים מבניים ואחרים, בתוך מבנה או מחוצה לו מי שנהרג בקרב חלל מערכות ישראל – מי שנפל בפעילות מבצעית או באימונים, או נפטר בעת שהשתתף במאבק על קיומה של מדינת ישראל או למען תקומתה צאצא של כהן שאין דינו ככהן חלל (כהונה) – בן של כהן שנתחלל מקדושתו מאחר שנולד מאישה האסורה לכהן חלאל – בשר המותר לאכילה על פי החוק האסלאמי
הר פריסטלי (אנטארקטיקה)

הר פריסטלי (באנגלית: Mount Priestley) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה. גובהו של ההר 1,100 מטרים מעל פני הים; והוא ההר ה-3,856 בגובהו באנטארקטיקה. ההר ממוקם 9 קילומטרים דרומית-מערבית להר בלינגסהאוזן. ההר מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909. משלחת נמרוד נתנה להר את שמו. ההר נקרא על שם ריימונד אי. פריסטלי (לימים סר ריימונד פריסטלי), שהיה גאולוג במשלחת נמרוד. לימים היה פריסטלי חבר בהמשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913 • Prenzel, Jannis & Lisker, Frank & Monsees, N. & Balestrieri, Maria & Läufer, A. & Spiegel, Cornelia. (2017), Development and inversion of the Mesozoic Victoria Basin in the Terra Nova Bay (Transantarctic Mountains) derived from thermochronological data, Gondwana Research. 10.1016/j.gr.2017.04.025 הר פריסטלי באתר הסקר הגאולוגי של ארצות הברית הר פריסטלי באתר הגאזט האנטארקטי של ממשלת ניו זילנד הר פריסטלי באתר הגאזט האנטארקטי של ממשלת אוסטרליה הר פריסטלי באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
הר פריסטלי

האם התכוונתם ל... אנטארקטיקה הר פריסטלי (אנטארקטיקה) – הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה ניו זילנד הר פריסטלי (ניו זילנד) – הר בחבל החוף המערבי, באי הדרומי של ניו זילנד קנדה הר פריסטלי (קולומביה הבריטית) – הר בהרי החוף, בפרובינציית קולומביה הבריטית, שבקנדה
ITunes Festival: London 2012 (מיני-אלבום של ואן דיירקשן)

iTunes Festival: London 2012 הוא המיני-אלבום הראשון של הלהקה הבריטית–אירית ואן דיירקשן. המיני-אלבום יצא לאור ב-20 בספטמבר 2012, על ידי חברת התקליטים סוני. המיני-אלבום הוקלט במהלך הופעה חיה של הלהקה בבית העגול, בלונדון, הממלכה המאוחדת. מידע על האלבום ITunes Festival: London 2012 באתר MusicBrainz One Direction iTunes Festival: London 2012 - EP iTunes Festival: London 2012 - EP